Flestir kannast við Tai Chi merkið sem lýsir Yin og Yang . Táknið er ekki kyrrstætt heldur er það hreyfing og ímyndi maður sér það snúast hratt þá sjást fletirnir ekki lengur sem aðskildir heldur sem ein heild , litir Yin og Yang blandast saman og þau lýsa og dekkja hvort annað . Yin og Yang eru í senn andstæður og samstæður , öfl sem styðja og næra hvort annað . Heimspekihefð Yin og Yang varð til og mótaðist á tímaskeiði ríkjastríðanna í Kína ( 476 – 221 f.k. ) . Það er talið líklegt að upphaflega hafi Yin og Yang kenningin orðið til meðal bænda sem áttu allt sitt undir náttúrunni og fylgdust náið með gangi sólar og sáu hvernig dagur og nótt mynduðu heild jafnt í stöðugleika sínum sem og í breytileikanum . það er einungis í samanburði við annað sem eitt getur verið meira Yin eða meira Yang . Jörðin er þannig Yin í samanburði við himininn en jörðin er ekki eingöngu Yin því þá myndi hún ekki hreyfast og bera líf og himininn er ekki eingöngu Yang því þá myndum við ekki vera vör við nærveru hans . Himininn umvefur sólina , tunglið og stjörnurnar , sem fólk hér áður fyrr notaði til útreikninga á dagatalinu , og sem er Yang . Jörðin breiðir úr sér í allar áttir og var þannig tákn fyrir rýmið , sem er Yin . Sólin rís í austri og sest í vestri , þannig að austrið er talið til Yang eða rísandi orka og vestrið er Yin . Hvert einasta fyrirbæri í náttúrunni breytist samkvæmt rísandi og hnígandi hringlaga munstri . Dagur breytist í nótt og nótt í dag , sumar breytist í vetur , gróður sölnar , visnar og deyr og breytist síðan aftur í líf . Sumar er hádegi , Yang innan Yang , Yang í hámarki . Haust er rökkur , Yin innan Yang , Yin fer vaxandi . þó svo að Yin og Yang séu ólíkir pólar og ólík stig , þá eru Yin og Yang í raun heild og þau styðja hvort við annað . Þegar annaðhvort er úr jafnvægi , hefur það áhrif á stöðugleika hins sem breytist í magni eða formi til að halda jafnvæginu . Ekkert er algerlega Yang eða algerlega Yin . Yang breytist í Yin og Yin í Yang ; Yin og Yang eru ekki stöðluð heldur breytast þau í raun í hvort annað á ákveðnum stigum þróunar . Allt er þetta háð kenningunni um Yin og Yang . Þegar upp er staðið má segja að allri meðferð sé beitt til þess að leiðrétta þetta “ einfalda ” ójafnvægi sem skapast getur á Yin og Yang . Andstæður Yin og Yang sýna sig í læknisfræðinni í andstæðum Yin og Yang formsins í líkamanum , í andstæðum Yin og Yang líffæranna og ekki hvað síst í þeim andstæðum Yin og Yang sem sjást í sjúkdómafræðinni og sjúkdómseinkennafræðunum . Ekki skiptir máli hversu flókin einkennin virðast vera , þau má alltaf heimfæra upp á jafnvægi / ójafnvægi á Yin og Yang . Taflan hér að neðan sýnir í grófum dráttum muninn á Yin og Yang einkennum sjúkdóma og ójafnvægis í líkamanum . Þessi síða notar vefkökur til þess að bæta upplifun og greina umferð um vefinn . NánarSamþykkjaHafna